# Chinatown (pel·lícula)

Chinatown és una pel·lícula estatunidenca dirigida per Roman Polanski, estrenada el 1974 i guanyadora d'un Oscar. La pel·lícula està rodada al barri xinès de Los Angeles, i inclou localitzacions com Echo Park, Avalon, el restaurant Brown Derby i Mar Vista Rest Home.

## Argument

Exponent clar de l'anomenat cinema negre, l'acció té lloc a Los Angeles als anys 1930 en plena sequera. El detectiu privat Jake Gittes (Jack Nicholson) és contractat per una dona que es presenta com a Sra. Mulwray (Diane Ladd) per seguir el seu marit, sospitós d'adulteri, i enginyer de l'empresa d'aigües de la ciutat. Aviat Mulwray és trobat mort, ofegat. Gittes continua llavors la seva investigació, en la qual res no és senzill i on tothom fa un doble joc, descobreix que la dona que l'ha contractat no és la vertadera Sra. Mulwray.
S'apassiona aleshores per Evelyne Mulwray (Faye Dunaway), la vertadera dona de l'enginyer, i segueix les seves investigacions malgrat les diverses amenaces d'assassins professionals fins al descobriment de la veritat.
L'actuació de Nicholson, evocador de tants papers Bogart, brilla i lliga amb el paper de Faye Dunaway. A més, la banda sonora imita el ritme tranquil de la pel·lícula. Simplement és una obra esplèndida. Tots els components essencials d'una pel·lícula mestra són a lloc. Potser l'únic problema amb la pel·lícula és que es filmava en color, amb la qual cosa no es pot veure un tret important del cinema negre: els contrastos entre llum i foscor, entre el blanc i el negre. Roman Polanski ha dit que la fotografia en blanc i negre és un accident de la tecnologia i prefereix fer servir el color.

## Repartiment

* Jack Nicholson: J.J. Gittes
* Faye Dunaway: Evelyn Mulwray
* John Huston: Noah Cross
* Perry Lopez: tinent Lou Escobar
* Roman Polanski: l'home del ganivet
* Diane Ladd: Ida Sessions

## Guardons
### Premis

* 1975: Oscar al millor guió original per Robert Towne
* 1975: Globus d'Or a la millor pel·lícula dramàtica
* 1975: Globus d'Or al millor director per Roman Polański
* 1975: Globus d'Or al millor actor dramàtic per Jack Nicholson
* 1975: Globus d'Or al millor guió per Robert Towne
* 1975: BAFTA a la millor direcció per Roman Polanski
* 1975: BAFTA al millor actor per Jack Nicholson
* 1975: BAFTA al millor guió per Robert Towne

### Nominacions

* 1975: Oscar a la millor pel·lícula per Robert Evans
* 1975: Oscar al millor director per Roman Polański
* 1975: Oscar al millor actor per Jack Nicholson
* 1975: Oscar a la millor actriu per Faye Dunaway
* 1975: Oscar a la millor direcció artística per Bill MacSems
* 1975: Oscar a la millor fotografia per John A. Alonzo
* 1975: Oscar a la millor banda sonora per Jerry Goldsmith
* 1975: Oscar al millor muntatge per Jerry Goldsmith
* 1975: Oscar al millor so per Bob Cornett
* 1975: Oscar al millor vestuari per Anthea Sylbert
* 1975: Globus d'Or a la millor actriu dramàtica per Faye Dunaway
* 1975: Globus d'Or a la millor banda sonora original per Jerry Goldsmith
* 1975: Globus d'Or al millor actor secundari per John Huston
* 1975: BAFTA a la millor pel·lícula
* 1975: BAFTA a la millor actriu per Faye Dunaway
* 1975: BAFTA al millor actor secundari per John Huston
* 1975: BAFTA a la millor fotografia per John A. Alonzo
* 1975: BAFTA a la millor música per Jerry Goldsmith
* 1975: BAFTA al millor disseny de producció per Richard Sylbert
* 1975: BAFTA al millor vestuari per Anthea Sylbert
* 1975: BAFTA al millor muntatge per Sam O'Steen

## Referències

* 1 2 Dalmau, Rafael; Galera, Albert. Ciudades del Cine (en castellà). 1a edició. Moià: Raima Edicions, octubre 2007, p. 52. ISBN 978-84-96700-05-5 [Consulta: 3 juliol 2023].
* 1 2 3 4 5 6 7 8 9 10 11 «The 47th Academy Awards» (en anglès). Acadèmia de les Arts i les Ciències Cinematogràfiques. [Consulta: 20 desembre 2023].

## Enllaços externs

* http://minadream.com/romanpolanski/Interview.htm (anglès)